

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAV658** | | |
| Tantárgy elnevezése | **Kistérségi fejlesztési programok** | | |
| Tantárgy oktatójának neve | **Dr. Bánlaky Pál** | Beosztása, tudományos fokozata | **Főiskolai tanár, CSc** |
| Tantárgy óraszáma | **nappali tagozaton 30 tanóra/félév**  **levelező tagozaton 12 tanóra/félév** | | |
| Tanóra típusa | **előadás, szeminárium** | | |
| Meghirdetési időszak | **tavaszi félév** | | |
| Kreditszám | **2 kredit** | | |
| A tantárgy célja | Bevezetni a hallgatókat egyrészt a kistérségi (mikroregionális) problematika fogalmi kereteibe, ezen belül megmutatni a térségi problémák szociális vetületeit és vonzatait, másrészt megmutatni a térségfejlesztési munka alapelveit, logikáját és fő módszereit. | | |
| Szükséges előtanulmányok, feltételezett tudásanyag | Szociológia és Szociológia módszertan tárgyak sikeres teljesítése | | |
| Fejlesztendő kompetenciaterületek | 1. **tudása**   Ismeri és értelmezi az emberi szükségleteket, a társas viselkedés pszichológiai tényezőit, az emberek és a környezetük közötti interakciókat  Érti és átlátja a társadalomtudományi kutatások alapjait, a szakterület kutatási területeit és módszereit.   1. **képességei**   Képes szükségletfelmérésre, az egyén és környezete közötti folyamatoknak, kölcsönhatásoknak, problémáknak holisztikus elemzésére.   1. **attitűdje**   Nyitott az új módszerekre, eljárásokra, szakmai eredményekre és innovációkra; elkötelezett a korszerű szociális munka tudományos és gyakorlati eredményeinek megismerésére és alkalmazására. | | |
| Tantárgyi leírás | Adott időkeretben csak a téma egy, a szociális munka szempontjából különösen fontos szegmentjét kívánjuk *gyakorlatban használható tudás szinten* megtanítani és begyakorolni. Ez a szegmens a *szociális térkép* készítése. Tisztázzuk a fogalmat, megvizsgáljuk a használandó eszközöket (kérdőív, interjú, esettanulmány, intézmény-elemzés). Az eszközök speciális használatára irányuló gyakorlatokat végzünk. | | |
| Kötelező és ajánlott irodalom | Bánlaky Pál: Mi a szociális térkép és hogyan készül? (Tanulmány és kérdőív-tervezet; kb 60 oldal) Kézirat, elektronikus formában, a kurzus hallgatóinak ily módon rendelkezésre bocsátva. | | |
| Ismeretek ellenőrzésének módja | Gyakorló házi dolgozatok  Adatgyűjtés a hallgató által ismert helyi társadalomról | | |
| Tantárgy tárgyi követelményei | tanterem | | |